Document ID: 32008D0148

NEUVOSTON PÄÄTÖS,
tehty 22 päivänä maaliskuuta 2007,
sopimuksen, jolla kirjataan yhteisymmärrys tutkimus- ja kehitystoiminnasta älykkäiden valmistusjärjestelmien (IMS) alalla tehdyn Euroopan yhteisön ja Australian, Kanadan, Efta-maiden Norjan ja Sveitsin, Korean, Japanin ja Amerikan yhdysvaltojen välisen sopimuksen uusimisesta ja muuttamisesta, tekemisestä kirjeenvaihtona
(2008/148/EY)
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen ja erityisesti sen 170 artiklan yhdessä sen 300 artiklan 2 kohdan ja 3 kohdan ensimmäisen alakohdan kanssa,
ottaa huomioon komission ehdotuksen,
ottaa huomioon Euroopan parlamentin lausunnon (1),
sekä katsoo seuraavaa:
(1)
Eurooppalaisen tutkimusalueen toteuttamista ja innovointia tukevasta Euroopan yhteisön kuudennesta tutkimuksen, teknologian kehittämisen ja esittelyn puiteohjelmasta (2002-2006) 27 päivänä kesäkuuta 2002 tehdyssä Euroopan parlamentin ja neuvoston päätöksessä N:o 1513/2002/EY (2) säädetään kansainvälisestä yhteistyöstä valmistukseen liittyvässä tutkimuksessa.
(2)
Euroopan yhteisön seitsemännestä tutkimuksen, teknologian kehittämisen ja demonstroinnin puiteohjelmasta (2007-2013) 18 päivänä joulukuuta 2006 tehdyn Euroopan parlamentin ja neuvoston päätöksen N:o 1982/2006/EY (3) mukaan kansainvälistä yhteistyötä jatketaan.
(3)
Yhteisön ja Australian, Kanadan, Efta-maiden Norjan ja Sveitsin, Korean, Japanin ja Amerikan yhdysvaltojen välillä on tehty kirjeenvaihtona sopimus (4), jolla on kirjattu yhteisymmärrys kansainvälisen yhteistyön periaatteista älykkäiden valmistusmenetelmien (IMS) alalla, jäljempänä ’IMS-sopimus’. IMS-sopimuksen voimassaolo päättyi huhtikuussa 2005. Koska oli ilmeistä, että sopimus tuotti lisäarvoa tehostamalla älykkäisiin valmistusjärjestelmiin liittyvää tutkimusta, komissio pyysi valtuuksia neuvotella IMS-sopimuksen uusimisesta.
(4)
Neuvosto antoi 29 päivänä marraskuuta 2005 tekemällään päätöksellä komissiolle valtuudet neuvotella yhteisön puolesta Australian, Kanadan, Efta-maiden Norjan ja Sveitsin, Korean tasavallan, Japanin ja Amerikan yhdysvaltojen kanssa IMS-sopimuksen uusimisesta ja muuttamisesta.
(5)
Neuvottelut on käyty neuvotteluvaltuuksien mukaisesti, ja niiden tulokset on sisällytetty älykkäiden valmistusjärjestelmien alalla tehtävän kansainvälisen yhteistyön ohjesääntöihin, joissa vahvistetaan yhteistyön puitteet. Nämä ohjesäännöt liitetään kirjeenvaihtona tehtävään sopimukseen, jolla kirjataan Euroopan yhteisön, Australian, Kanadan, Efta-maiden Norjan ja Sveitsin, Korean, Japanin ja Amerikan yhdysvaltojen välillä tehtävän tutkimus- ja kehitystoimintaa älykkäiden valmistusmenetelmien (IMS) koskevaa yhteistyötä koskevan sopimuksen uudistamista ja muuttamista koskeva yhteisymmärrys, jäljempänä ’kirjeenvaihtona tehtävä sopimus’. Edelliseen ohjelmaan tehdyt muutokset liittyvät IMS:n hallintoon ja sen talousarviota koskeviin toimiin.
(6)
IMS-ohjesäännöissä määrätään, että IMS:n puheenjohtajuutta hoitavat IMS-järjestelmän osanottajat vuorotellen. Jotta yhteisö voi täyttää tämän tehtävän, on määrätty, että se isännöi IMS:n alueidenvälistä sihteeristöä Euroopassa.
(7)
Kirjeenvaihtona tehty sopimus olisi hyväksyttävä,
ON PÄÄTTÄNYT SEURAAVAA:
1 artikla
Hyväksytään yhteisön puolesta kirjeenvaihtona tehty sopimus, jolla kirjataan tutkimus- ja kehitystoiminnasta älykkäiden valmistusjärjestelmien (IMS) alalla tehtyä Euroopan yhteisön ja Australian, Kanadan, Efta-maiden Norjan ja Sveitsin, Korean tasavallan, Japanin ja Amerikan yhdysvaltojen välisen sopimuksen uudistamista ja muuttamista koskeva yhteisymmärrys.
Kirjeenvaihtona tehdyn sopimuksen teksti on tämän päätöksen liitteenä.
2 artikla
Neuvoston puheenjohtajalla on oikeus nimetä henkilö, jolla on valtuudet allekirjoittaa kirjeenvaihtona tehty sopimus yhteisöä sitovasti (5).
Tehty Brysselissä 22 päivänä maaliskuuta 2007.

Labels: 7
15
5